Fyrsta daginn byrjuðum ég og Stebbi í Leitishyljum og veiddum okkur niður eftir . Fórum heldur hægt yfir því eftir um 2 tíma ákvað ég að kíkja upp úr gilinu og sá þá bílinn u.þ.b. 50m fyrir aftan okkur . Fórum því uppúr gilinu og erum að labba eftir bakkanum þegar að við sjáum fisk neðst í Leitishyljunum . Það var smá gára á vatninu á þessum tíma . Stebbi kastar á hann og það stekkur annar á meðan og við orðnir nokkuð æstir að sjá loksins fisk . Þegar stebbi er búinn að lemja hylinn vildi ég fara neðar . Veit ekki hversu gáfulega ákvörðun það var . Veiddum okkur niður eftir en héldum áfram að fara mjög hægt yfir , enduðum í Veiðifoss , þar sem Stebbi sá einn lax til viðbótar . Þegar við komum í húsið áttuðum við okkur á því að við höfðum ekki náð að fara yfir nema svona 2/3 af neðra svæðinu og ekki komist á þá staði sem hollið á undan okkur hafði teki 6 af 8 fiskunum sínum . Frekar mikið klúður hjá okkur . Næsta morgun tókum við efra svæðið . Löbbuðum uppí efsta veiðistaðinn og veiddum okkur niður eftir . Ekkert gerðist fyrren við fórum aftur í Leitishyljina , þar voru nokkrir fiskar . Köstuðum á þá í dágóðan tíma , fengum nokkru sinnum smá viðbrögð en ekkert meira . Seinni vaktina löbbuðum við beint niður í ósinn og veiðum okkur uppeftir . Þegar við erum að labba meðfram bakkanum hjá veiðistað sem heitir Sjávarstreng sjáum við alltíeinu 3 - 4 fiska í hyl sem er sennilega ekki stærri en 2 x 2 , fyrir neðan smá flúðir . Stebbi byrjar að kasta á þetta neðan frá og fær fisk til að taka en hann lekur fljótlega af . Ég veiddi svo hylinn ofan frá og frá hlið en fékk engin viðbrögð . Veiðum okkur áfram uppeftir og sjáum einn lax klestan upp við stein þegar við erum labba svolítið fyrir neðan Rósuhyl . Kastaði nokkru sinnum á hann án þess að fá viðbrögð og fældi hann svo þegar ég fór of nálægt honum . Veiddum næst Rósuhyl án þess að verða varir . Restina af vaktinni vorum við mest að veiði aðeins ofar en sáum engan fisk . Seinustu vaktina vorum við á efra svæðinu . Fórum uppí Veiðifljót ( ? ) og köstuðum á það . Þegar ég er að renna í gegnum hylinn í fyrsta skiptið er ég nokkuð vissum að ég hafi fengið högg en ég var orðinn svo vonlítill að ég brást ekki nógu snöggt við . Sáum fisk þarna í straumnum . Veiðum okkur svo niður eftir , flugufljótið var næst , þar sáum við amk 1 fisk en fengum hann ekki til að taka . Enduðum svo vaktina á að reyna enn einu sinni við fiskana í Leitishyljunum án þess að fá þá til að taka . Jón reddaði ferðinni með því að taka einn fisk í Rósuhyl , hálftíma áður en við hættum . Þetta var snilldarferð fyrir utan fiskleysið . Sáum fisk allstaðar í ánni en hann áatti mjög auðvelt með að fela sig og var mjög styggur . 1 fiskur á land og misttum 2 . Ég var bara með flugustöngina , mest litlar flugur , 12 - 14 , hefði kannski verið gott að vera með nokkrar 16 - 18 . Viltu deila þessari ferð með öðrum ? Sendu þeim póst :